বাংলাদেশতা খুন্দারিবা মণিপুরিশিংসু মণিপুরি সাহিত্যদা খুত্থারি।  খরদি থেংঙে মখোয়না মিকপ থোরকপসি, ১৯৭৫ খ্রিষ্টাব্দদগীতা বাংলাদেশতা মণিপুরি সাহিত্যগী খোঙচৎ হৌবনি।  য়াম্না ন্যাচারেল ওইনা মখোয়গী খূৎইদা বাংলাদেশকী নীংতম লান অমসুং বঙ্গবন্ধু শেখ মুজিবকী মমি য়াম্না মরাং কায়না অমসুং নিংথিজনা তাই হায়বা য়াই।  শৈরেংগী লমদা এ কে শেরাম, কারাম নীলবাবু, খোইরোম কামিনীকুমার, সনাতন হামোম, শেরাম নিরঞ্জন, অয়েকপম অঞ্জু, রওশন আরা বাঁশি খূৎহৈবমনচিংবা কবি কয়াগী কবিতাদা ঐখোয়না বঙ্গবন্ধু শেখ মুজিবুর রহমানগী মমি তাবা থেংনৈ।  ৱারীমচাগী লমদনা কে.  সুবোধ সিংহনা ইবা দীপান্বিতাগী অহানবা ইস্যুদা (১৬ ডিসেম্বর ১৯৭৫) ফোঙখিবা ‘কাইনমৈচাক’কী ৱা পনবা য়াই।  ৱারী অসি বাংলাদেশকী নীংতম লানগা মরী লৈননা ইবনি।  বাংলাদেশকী নীংতম লানদা য়ুম্ফম ওইরগা ইবা অতোপ্পা ৱারীমচা অমনা এ কে শেরামগী ‘নোঙ্গৌবী’নি।  ৱারীমচা অসি অইবগী ২০০১ খ্রিষ্টাব্দদা ফোঙবা ৱারীমচাগী লাইরিক ‘নোঙ্গৌবী’দা ফোঙখ্রবনি।  বাংলাদেশকী নীংতম লানদা য়ুম্ফম ওইবা নোভেল অমসু বাংলাদেশতা ফোঙখি।  মদুদি, ২০১২ খ্রিষ্টাব্দদা ফোঙবা এ কে শেরামগী নোভেল লাইরিক ‘লম্মাঙনবা’নি।
 বাংলাদেশকী মীওই ফুরূপ মচা মচাশিংগী মনুঙদা মণিপুরিসু অমনি।  মণিপুরিশিংগী হৌরকফম অমসুং মরূ ওইবা লমদমদি হৌজিক্কী ভারতকী মণিপুরনি।  মণিপুরি লোন-সাহিত্য য়াম্না লিরবা অমসুং হায়ফেৎ চাওখৎলবনি।  ইতিহাসকী তাঙ্কক কয়াদা তঙাইফদ্রবা মরম কয়াদগী মণিপুরিশিং হৌরকফম লমদম মণিপুর থাদোক্তুনা থংনবা রাজ্য কয়াদা খুন্দাবা হৌখি।  মখোয়গী শরূক অমা মথং মথং লাক্তুনা বাংলাদেশকী লমদম অসি য়ৌরকখি।  অদুনা বাংলাদেশকা মণিপুরগা নক্নবা মরী অমা লৈনরকখি।  লোন-সাহিত্য অমসুং সংস্কৃতিগী লমদা অমগা-অমগা পিথোক-পিশোন লৌথোক-লৌশিন তৌনরকখি।  সংস্কৃতিগী লমদা বাংলাদগী মতেং কয়া লৌখিবগুম মণিপুরি সংস্কৃতিনসু বাংলাগী সংস্কৃতিদা খুদোল কয়াদং তমখি।  মণিপুরি লোন-সাহিত্যগী অনৌবা ঈহৌ শাগৎপদসু বাংলা লোন-সাহিত্যগী মতেং কয়া লৌখি।  মসিগী মরী অমা লৈনবসিনা বাংলাগী থৌদোক-ৱাথোক কয়াগী মনিন-মরাওখোল মতম মতমদা মণিপুরদসু য়ৌখি।
 খ্রিষ্টকুম লিশিং’মগা চা মাপলগা হুম্ফুতরামাথোইদা থোকখিবা বাংলাগী নীংতম লানগী শাফুসু খুদক্তা মণিপুর য়ৌখি।  মণিপুরি সাহিত্যদসু তঙাইফদনা মদুগী মমি তাখি।  হুম্ফুতরামাথোইগী মার্চকী তাং কুনমঙাগী অথেংবা অহীংদা তমথীরবা পাকিস্তানি লান্মীশিংনা নিংঙাইদনা তুমখুন তাল্লিবা বাংলাগী ইপিআর, পুলিশ অমসুং ছাত্রনচিংবা মীচম প্রজা মীয়ামগী মথক্তা খঙহৌদনা লান্দারক্তুনা শাথীরবা মীহাৎ-মীনৈ তৌরক্লবদা কুইনা শাগৎলক্লবা ঈহৌগী মতুঙ ইন্না খুদক্তা নীংতম লান হৌখি।  মদুগী মনিল কিলোমিটার চা’ কয়া লান্দুনা চীংলোন মাপলগী ৱাংমদা লৈবা পিক্ল’ রাজ্য মণিপুরদসু য়ৌখি।  মী লাক্ষা লাক্ষা হাৎতুনা মীওৎ-মীনৈ তৌরক্লবদা মদুগী চৈথেং মণিপুরি কবিতাদা আধুনিকতাগী শক্লোন পুরকপগী লুচিংপুরেননি হায়নরিবা কবি এলাংবম নীলকান্তগী থম্মোয়দসু পানখি অমসুং মহাক্না থৌদোকতুগী নুমিৎ খরনি মনুঙদা বাংলাগী নীংতম লানগী মরমদা ‘ৱাহং’ কৌবা শৈরেং অমা ইখি।
 হে বঙ্গবন্ধু!
 ফংঙরোইদ্রবা পাউখুমগীদমক।
 . .  . .  . .  . .  . .
 চোংশিল্লিবরা সীতাগুম্না মৈনুংদা?
 . .  . .  . .  . .  . .
 অদুগা থিরি পুন্সীগী অর্থ।
 নত্রগা অহৌবরা?
 পুন্সী হায়বসিবু অহৌবা অরোইবা নাইবরা?
 . .  . .  . .  . .  . .  . .
 পুন্সীগী ৱাংমদা লৈরিবা পুন্সী।
 অসিমদি শোয়দ্রে বঙ্গবন্ধু!
 মালেম পৃথিবীদা।
 . .  . .  . .  . .  . .  . .  . .
 . .  . .  . .  . .  . .  . .  . .
 শিবনা নহাক্কী অরোইবা নত্তে, বঙ্গবন্ধু,
লৈরগদবা যুগ যুগ খুদিংদা চাক্তুনা, ঙান্দুনা।
 নহাক অমা ওইরক্নবা মালেমসিদা।
 নুংশিনা অমুকসু বঙ্গবন্ধু।
 . .  . .  . .  . .  . .  . .
 নহাক্না ফংখি নহাক্কী নীংতম্বা।
 আমার সোনার বাংলা, আমি তোমায় ভালোবাসি।
 মণিপুরগী মণিপুরি সাহিত্যদা বঙ্গবন্ধু অমসুং বাংলাদেশকী মমি তাবসি শৈরেংদতা নত্তে, ৱারেং-ৱারীমচানচিংবদসু মমি কয়া তাখি।  খুদম ওইনা হায়রবদা, মমিং চৎলবা ৱারীমচাগী অইবা সুধীর নাইরোইবমগী ‘য়োকচবী বাংলাদেশ’ হায়বা ৱারীমচাগী লাইরিকতা য়াওরিবা ‘য়োকচবী বাংলাদেশ’ কৌবা ৱারীমচাসিমক বাংলাদেশকী নীংতম লানগী মথক্তা য়ুম্ফম ওইরগা ইখিবা ৱারীনি।  মণিপুরদা ফোঙবা লমকোয়ৱারী কয়াদসু বঙ্গবন্ধু অমসুং বাংলাদেশকী মমি তাবা থেংনৈ ঐখোয়না।  খুদম ওইনা পনবা য়াবদি, ডা.  থোকচোম ইবোহনবীগী ‘বঙ্গবন্ধুগী লৈবাক্তা’, কবি শরতচান্দ থিয়ামগী ‘নুংশিবী বাংলাদেশ’, কেশো সিংহ ইরেংবাগী ‘বাংলাদেশ খোঙচৎ’, ডাঃ চোংথাম যামিনীগী ‘সুরধুনী গঙ্গা মপান্দা’, কবি এলাংবম নীলকান্তগী ‘হৌজিক্কী সাহিত্য অমসুং সংস্কৃতি’ হায়বা লাইরিক্কী মনুঙ চনবা ‘বাংলাদেশ খোঙচত্তা’ অমসুং জিরিবামগী অইবা পানথোইবনা ইবা ‘বাংলাদেশ খোঙচৎ’।
 আসামগী মণিপুরি সাহিত্যদসু বঙ্গবন্ধু অমসুং বাংলাদেশকী মমি তাবা কয়াদং থেংনৈ।  বোরাক তোর্বানগী কবি হায়না খঙনরিবা কাছাড়গী কবি খৈরুদ্দীন চৌধুরীগী ‘নিংশিঙ মীংশেন্দা’ হায়বা শৈরেং লাইরিক্কী মনুঙ চনবা শৈরেং খরা- ‘বাংলা, নহাক্কী স্মৃতিদা’, ‘হে বাংলা বিদায়’, ‘নুংশি তীর্থদা’ অমসুং ‘অচায়বা ৱাখল খরা’দা বাংলাদেশ অমসুং বঙ্গবন্ধুগী মমি তাবা ঐখোয়না থেংনৈ।  শৈরেংদতা নত্তনা সাহিত্যগী অতৈ মখলদসু বঙ্গবন্ধু শেখ মুজিবকী মমি তাবা ঐখোয়না আসামগী মণিপুরি সাহিত্যদা থেংনবা য়াওই।  অদুগুম্বা খুদম অমা ওইনা পনবা য়াই কাছাড়গী শক্নাইরবা মণিপুরী কবি শৌগাইজম ব্রজেশ্বর সিংহগী নোভেল ‘কত্থোকপা’গী ৱা।  কত্থোকপা নোভেল অসি ১৯৭১ খ্রিষ্টাব্দগী বাংলাগী নীংতম লানগা মরী লৈননা ইবনি, ইবসু ১৯৭১ খ্রিষ্টাব্দদমক্নি।  অদুবু ফোঙখিবদি চহী খরা মতুঙদা ১৯৭৬ খ্রিষ্টাব্দদা শিলচরদগী ফোঙবনি।
 ত্রিপুরাগী মণিপুরি সাহিত্যদসু বাংলাদেশকী নীংতম লান অমসুং বঙ্গবন্ধু শেখ মুজিবকী মমি কয়া তাবা ঐখোয়না থেংনৈ।  ত্রিপুরাগী খোয়াইগী কবি এল.  কুমার সিংহনা বাংলাদেশকী নীংতম লানগা মরী লৈননা ‘আবদুল নঙবু তারিবরা’ হায়বা য়াম্না নুংশিরবা শৈরেং অমা ইবিখি।  শৈরেং অসি কবিসিগী ১৯৯৫দা ফোঙবা শৈরেং লাইরিক ‘ঈহৌরক্লবা ঈপোম’দা য়াওই।  ত্রিপুরাগী অতোপ্পা শক্নাইরবা অইবা এল.  বীরমঙ্গলনসু বাংলাদেশকী নীংতম লানগা মরী লৈননা ‘উন্নজরুরে বাংলাদেশকী ইচিন ইনাওশিংগা’ হায়বা য়াম্না নুংশিরবা নিংশিং-ৱারোল অমা ইবিখি।  ৱারেং অসি ত্রিপুরা সরকারনা ফোঙবা ‘ত্রিপুরা চে’ কৌবা সাহিত্যগী চে অমদা ২০০৩ খ্রিষ্টাব্দগী নভেম্বর ইস্যুদা ফোঙখি।
 বাংলাদেশতা খুন্দারিবা মণিপুরিশিংসু মণিপুরি সাহিত্যদা খুত্থারি।  খরদি থেংঙে মখোয়না মিকপ থোরকপসি, ১৯৭৫ খ্রিষ্টাব্দদগীতা বাংলাদেশতা মণিপুরি সাহিত্যগী খোঙচৎ হৌবনি।  য়াম্না ন্যাচারেল ওইনা মখোয়গী খূৎইদা বাংলাদেশকী নীংতম লান অমসুং বঙ্গবন্ধু শেখ মুজিবকী মমি য়াম্না মরাং কায়না অমসুং নিংথিজনা তাই হায়বা য়াই।  শৈরেংগী লমদা এ কে শেরাম, কারাম নীলবাবু, খোইরোম কামিনীকুমার, সনাতন হামোম, শেরাম নিরঞ্জন, অয়েকপম অঞ্জু, রওশন আরা বাঁশি খূৎহৈবমনচিংবা কবি কয়াগী কবিতাদা ঐখোয়না বঙ্গবন্ধু শেখ মুজিবুর রহমানগী মমি তাবা থেংনৈ।  ৱারীমচাগী লমদনা কে.  সুবোধ সিংহনা ইবা দীপান্বিতাগী অহানবা ইস্যুদা (১৬ ডিসেম্বর ১৯৭৫) ফোঙখিবা ‘কাইনমৈচাক’কী ৱা পনবা য়াই।  ৱারী অসি বাংলাদেশকী নীংতম লানগা মরী লৈননা ইবনি।  বাংলাদেশকী নীংতম লানদা য়ুম্ফম ওইরগা ইবা অতোপ্পা ৱারীমচা অমনা এ কে শেরামগী ‘নোঙ্গৌবী’নি।  ৱারীমচা অসি অইবগী ২০০১ খ্রিষ্টাব্দদা ফোঙবা ৱারীমচাগী লাইরিক ‘নোঙ্গৌবী’দা ফোঙখ্রবনি।  বাংলাদেশকী নীংতম লানদা য়ুম্ফম ওইবা নোভেল অমসু বাংলাদেশতা ফোঙখি।  মদুদি, ২০১২ খ্রিষ্টাব্দদা ফোঙবা এ কে শেরামগী নোভেল লাইরিক ‘লম্মাঙনবা’নি।
 নোংমা খঙহৌদনা হাইগৎখি মপাল নাইদ্রবা অতিয়া তম্না,
. .  . .  . .  . .  . .  . .
 ঙসিসু লেংদনা লৈরি অৱাংবা অতিয়াদা,
নম্ফুগী লৈঙাক অমসুং ওৎ-নৈববু পুমমাঙ মাঙহনখিনবা।
 . .  . .  . .  . .  . .  . .
 বাংলাগী মী করোর কয়াগী থম্মোয়নুংদা ইনিল পীদুনা চৎলি।
 মাঙ-তাক্নাইদ্রবা মিংনি মদু,
বাংলাগী থম্মোয়গী শেংলবা খোন্থোক ‘শেখ মুজিবুর রহমান’। 